《游海珠寺 其二》
明代·何孟伦

招提古树隔江城，江上潮声杂橹声。弦月乍窥潭底见，微风不动镜中行。

云连琪树青芜合，雨逗春江绿涨平。万顷瑶光漫无际，水天涵映夜珠明。

作者简介：何孟伦，字慎明。新会人。明世宗嘉靖二十年（一五四一）探花。初授鄞县令，改知建宁县。复令新昌，擢户部主事，转郎中。后擢浙江督学副使，未赴卒。著有《五代文选注》、《八代文汇》、《馀閒剩语》等。清道光《广东通志》卷二七九有传。